**Ministru kabineta rīkojuma projekta „Par Militārās aviācijas nelaimes gadījumu koordinācijas un informācijas centru” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2015.gada 12.maija noteikumu Nr.219 „Noteikumi par pasākumiem, kas saistīti ar militārās aviācijas nelaimes gadījumiem” 7.punkts uzdod izveidot ar Ministru kabineta rīkojumu Militārās aviācijas nelaimes gadījumu koordinācijas un informācijas centru. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Militārās aviācijas nelaimes gadījumu koordinācijas un informācijas centrs (turpmāk – centrs) ir ar Ministru kabineta rīkojumu izveidota starpinstitūciju darba grupa. Centram ir šādi uzdevumi:  1. izskatīt un apstiprināt militārās aviācijas gaisa kuģu un cilvēku meklēšanas un glābšanas darbu un avārijas seku likvidēšanas rīcības plānu;  2. apkopot informāciju par militārās aviācijas nelaimes gadījuma sekām un organizēt, koordinēt un vadīt šo seku novēršanas procesu;  3. sekot līdzi 2015.gada 12. maija Ministru kabineta noteikumu Nr.219 „Noteikumi par pasākumiem, kas saistīti ar militārās aviācijas nelaimes gadījumiem” (turpmāk - noteikumi) un militārās aviācijas gaisa kuģu un cilvēku meklēšanas un glābšanas darbu un avārijas seku likvidēšanas rīcības plāna izpildei un, ja nepieciešams, saskaņot un koordinēt iesaistīto institūciju darbības šajos noteikumos noteikto pasākumu īstenošanai;  4. organizēt informācijas sniegšanu sabiedrībai par militārās aviācijas nelaimes gadījumu un būt vienīgajam autorizētajam oficiālajam informācijas avotam par militārās aviācijas nelaimes gadījumu;  [5](http://m.likumi.lv/doc.php?id=274089#p8.5). pildīt kontaktpunkta pienākumus militārās aviācijas nelaimes gadījumā cietušajiem un viņu tuviniekiem;  6. ja nepieciešams (atkarībā no militārās aviācijas nelaimes gadījuma rakstura un mēroga), nodrošināt informatīvā tālruņa līniju cietušo tuvinieku informēšanai par militārās aviācijas nelaimes gadījumā cietušajām personām;  7. organizēt nelaimes gadījumā cietušo nodrošināšanu ar pirmās nepieciešamības precēm, īslaicīgu uzturēšanās vietu, dzērieniem, pārtiku un nepieciešamo psiholoģisko atbalstu;  8. lai pārbaudītu noteikumu vai to atsevišķu normu piemērošanu praksē, veikt kopējas mācības ne retāk kā reizi gadā (par mācību sagatavošanu un norisi atbild Nacionālo bruņoto spēku (NBS) amatpersona).  Centrs darbojas pastāvīgi, un tajā atbilstoši nepieciešamībai ir deleģēti atbildīgo institūciju pārstāvji no valsts aģentūras „Civilās aviācijas aģentūra”, Valsts robežsardzes, Valsts ugunsdzēsības un glābšanas dienesta, Neatliekamās medicīniskās palīdzības dienesta, Valsts policijas, Nacionālajiem bruņotajiem spēkiem, Iekšlietu, Satiksmes, Ārlietu un Aizsardzības ministrijas. Centra darbību vada NBS komandiera norīkota amatpersona (turpmāk – NBS amatpersona). Centrs tiek aktivizēts (sanāk uz ārkārtas sēdi saskaņā ar NBS amatpersonas uzaicinājumu) četru stundu laikā pēc militārās aviācijas nelaimes gadījuma (cilvēku meklēšanas un glābšanas operācijas izziņošanas). NBS amatpersonai ir jāuzaicina piedalīties centra ārkārtas sēdē tās lidostas pārstāvis, kurā noticis militārās aviācijas nelaimes gadījums. NBS amatpersona var uzaicināt arī citu institūciju ekspertus dalībai centra ārkārtas sēdē. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| *1.* | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta rīkojuma projektā paredzētais regulējums ir attiecināms uz valsts aģentūras „Civilās aviācijas aģentūra”, Valsts robežsardzes, Valsts ugunsdzēsības un glābšanas dienesta, Neatliekamās medicīniskās palīdzības dienesta, Valsts policijas, Nacionālo bruņoto spēku, Iekšlietu, Satiksmes, Ārlietu un Aizsardzības ministrijas nodarbinātām amatpersonām. |
| *2.* | Tiesiskā regulējuma ietekme uz tautsaimniecību un administratīvo slogu | Ministru kabineta rīkojuma projekts nerada administratīvo slogu iedzīvotājiem. |
| *3.* | Administratīvo izmaksu monetārs novērtējums | Instrukcijas projekts šo jomu neskar. |
| *4.* | Cita informācija | Nav. |

*Anotācijas III, sadaļa- projekts šīs jomas neskar*

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

*Anotācijas V, VI sadaļa- projekts šīs jomas neskar*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts aģentūra „Civilās aviācijas aģentūra”, Valsts robežsardze, Valsts ugunsdzēsības un glābšanas dienests, Neatliekamās medicīniskās palīdzības dienests, Valsts policija, Nacionālie bruņotie spēki, Iekšlietu, Satiksmes, Ārlietu un Aizsardzības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jauna institūcija netiek veidota, ka arī netiek paredzēta esošu institūciju likvidācija vai reorganizācija. |
| 3. | Cita informācija | Nav. |

Aizsardzības ministrs R. Bergmanis

Vizē: Valsts sekretārs J. Garisons

643

31.08.2015

Janis.lapins@mod.gov.lv